**B. Osobitná časť**

**K čl. I**

**K bodu 1**

Už v ustanovení predmetu úpravy novelizovaného nariadenia vlády sú vyčerpávajúco popísané charakteristiky podpory ako podpory z finančných prostriedkov Európskej únie v rámci spoločnej organizácie poľnohospodárskych trhov, ktorú Slovenská republika poskytuje prostredníctvom svojich vnútroštátnych podporných programov na financovanie podporných opatrení na pomoc sektoru vinohradníctva a vinárstva. Navrhovaným nariadením vlády sa tento popis len mierne upravuje tým, že sa z neho vypúšťajú slová „na pomoc sektoru vinohradníctva a vinárstva“, nakoľko význam týchto slov je už obsiahnutý vo vymedzení pojmu „podporné opatrenie“. Na tomto mieste sa zavádza legislatívna skratka „podpora“, v ktorej je obsiahnutá celá charakteristika tohto pojmu, popísaná priamo v ustanovení predmetu úpravy novelizovaného nariadenia vlády v znení navrhovaného nariadenia vlády.

**K bodu 2**

Vzhľadom k tomu, že samotný pojem „podpora“ na základe legislatívnej skratky zavedenej v ustanovení predmetu úpravy novelizovaného nariadenia vlády v znení navrhovaného nariadenia vlády v sebe významovo zahŕňa „podporu na financovanie podporných opatrení podľa čl. 43 písm. a) a čl. 45 ods. 1 písm. a), čl. 43 písm. a) a čl. 45 ods. 1 písm. b) alebo podľa čl. 43 písm. b), písm. e) alebo písm. f) nariadenia (EÚ) č. 1308/2013 (ďalej len „podporné opatrenie v SR“)“, sa prvá veta tohto ustanovenia navrhuje vypustiť ako nadbytočná.

**K bodu 3**

V tretej alternatíve žiadateľa, ktorému možno schváliť poskytnutie podpory, poskytovanej orgánom verejnej moci Slovenskej republiky (ďalej len „podpora v SR“), na informačné alebo propagačné opatrenie týkajúce sa vína Európskej únie v jej členských štátoch s cieľom informovať spotrebiteľa o zodpovednej konzumácii vína alebo o systémoch Európskej únie vzťahujúcich sa na jeho označenie pôvodu podľa čl. 93 ods. 1 písm. a) nariadenia (EÚ) č. 1308/2013 v príslušnom znení alebo na jeho zemepisné označenie podľa čl. 93 ods. 1 písm. b) nariadenia (EÚ) č. 1308/2013 v príslušnom znení (ďalej len „propagačné opatrenie v členskom štáte“), je uvedený len žiadateľ, ktorý je medziodvetvovou organizáciou výrobcov podľa čl. 157 ods. 1 nariadenia (EÚ) č. 1308/2013 v platnom znení alebo podľa čl. 11 nariadenia Európskeho parlamentu a Rady (EÚ) č. 1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 (Ú. v. ES L 354 28.12.2013) (ďalej len „medziodvetvová organizácia“), hoci prvé dve alternatívy, ktoré ako žiadateľa uvádzajú organizáciu výrobcov propagovaného vína alebo združenie organizácií výrobcov podľa čl. 156 ods. 1 nariadenia (EÚ) č. 1308/2013 v platnom znení alebo podľa čl. 9 ods. 1 nariadenia (EÚ) č. 1379/2013 (ďalej len „združenie organizácií výrobcov“) propagovaného vína, uvádzajú aj sektor poľnohospodárskych výrobkov uvedený v prílohe I k ZFEÚ (ďalej len „poľnohospodársky výrobok“), v ktorom je ako táto organizácia uznaný, teda sektor propagovaného vína vo význame podľa novelizovaného nariadenia vlády (ďalej len „propagované víno“). Preto sa vymedzenie tohto konkrétneho sektora navrhuje doplniť aj do tejto tretej alternatívy, teda upraviť ju do podoby žiadateľa, ktorý je medziodvetvovou organizáciou výrobcov v sektore propagovaného vína.

**K bodom 4 a 11**

Novelizované nariadenie vlády ustanovuje, že poskytnutie podpory v SR na reštrukturalizáciu alebo konverziu vinohradov možno schváliť len podnikateľovi, ktorý má právo užívať a brať úžitky z pozemkov alebo častí pozemkov, na ktorých sa má táto reštrukturalizácia alebo konverzia vinohradov vykonať, a ktorý má toto právo v rozsahu, ktorý mu na nich umožňuje

1. túto reštrukturalizáciu alebo konverziu vinohradov vykonať,
2. prevádzkovať vinohradníctvo najmenej desať rokov od podania žiadosti o schválenie poskytnutia tejto podpory v SR na túto reštrukturalizáciu alebo konverziu vinohradov.

Rovnako ustanovuje, že podporu v SR na reštrukturalizáciu alebo konverziu vinohradov možno poskytnúť len podnikateľovi, ktorý

1. mal právo užívať a brať úžitky z pozemkov alebo častí pozemkov, na ktorých sa táto reštrukturalizácia alebo konverzia vinohradov vykonala, v rozsahu, ktorý mu na nich túto reštrukturalizáciu alebo konverziu vinohradov umožňoval vykonať,
2. má právo užívať a brať úžitky z pozemkov alebo častí pozemkov, na ktorých sa táto reštrukturalizácia alebo konverzia vinohradov vykonala, v rozsahu, ktorý mu na nich umožňuje prevádzkovať vinohradníctvo najmenej desať rokov od podania žiadosti o schválenie poskytnutia tejto podpory v SR na túto reštrukturalizáciu alebo konverziu vinohradov.

V oboch štádiách, teda v štádiu schvaľovania poskytnutia podpory v SR na reštrukturalizáciu alebo konverziu vinohradov, ako aj v štádiu poskytovania podpory v SR na reštrukturalizáciu alebo konverziu vinohradov, sa teda rozlišuje

1. právo užívať a brať úžitky z pozemkov alebo častí pozemkov, na ktorých sa má táto reštrukturalizácia alebo konverzia vinohradov vykonať, alebo na ktorých sa táto reštrukturalizácia alebo konverzia vinohradov už vykonala, a ktorej povinný rozsah novelizované nariadenie vlády ustanovuje do tej miery, ktorá danému žiadateľovi na týchto pozemkoch alebo častiach pozemkov túto reštrukturalizáciu alebo konverziu vinohradov umožňuje vykonať, alebo ktorá danému žiadateľovi na týchto pozemkoch alebo častiach pozemkov túto už vykonanú reštrukturalizáciu alebo konverziu vinohradov umožňovala vykonať, a
2. právo užívať a brať úžitky z pozemkov alebo častí pozemkov, na ktorých sa má táto reštrukturalizácia alebo konverzia vinohradov vykonať, alebo na ktorých sa táto reštrukturalizácia alebo konverzia vinohradov už vykonala, a ktorej povinný rozsah novelizované nariadenie vlády ustanovuje do tej miery, ktorá danému žiadateľovi na týchto pozemkoch alebo častiach pozemkov umožňuje prevádzkovať vinohradníctvo najmenej desať rokov od podania žiadosti o schválenie poskytnutia príslušnej podpory v SR na túto reštrukturalizáciu alebo konverziu vinohradov.

Právo užívať a brať úžitky z pozemkov alebo častí pozemkov podľa písmena a) sa samozrejme týka všetkých týchto pozemkov alebo častí pozemkov, teda nielen tých, na ktorých sa v rámci danej reštrukturalizácie alebo konverzie vinohradov vinohrad, ktorým sa rozumie plocha pozostávajúca z pozemkov alebo častí pozemkov, na ktorej rastie vinič na výrobu vinárskych výrobkov (ďalej len „vinohrad“), zakladá nanovo vo význame založenia vinohradu nanovo (ďalej len „zakladať vinohrad nanovo“ alebo „vinohrad zakladať nanovo“), ale aj tých, z ktorých sa odstraňuje pôvodný vinohrad. Toto je však celý požadovaný rozsah uvedeného práva – má danému žiadateľovi na týchto pozemkoch alebo častiach pozemkoch túto reštrukturalizáciu alebo konverziu vinohradov umožňovať vykonať, a po jej vykonaní už tento žiadateľ toto právo užívať a brať úžitky k týmto pozemkom vôbec nemusí mať.

Naproti tomu právo užívať a brať úžitky z pozemkov alebo častí pozemkov podľa písmena b) má uvedeným spôsobom ustanovený časový rozsah desiatich rokov. Toto právo teda už musí danému žiadateľovi na týchto pozemkoch alebo častiach pozemkov umožňovať prevádzkovať vinohradníctvo, čo znamená, že v tomto prípade mu ho musí umožňovať prevádzkovať na tých pozemkoch alebo častiach pozemkov, na ktorých sa touto reštrukturalizáciou alebo konverziou vinohradov vinohrad založí nanovo vo význame založenia vinohradu nanovo (ďalej len „vinohrad založiť nanovo“), alebo na ktorých sa touto už vykonanou reštrukturalizáciou alebo konverziou vinohradov vinohrad založil nanovo, pretože tento žiadateľ má byť oprávnený prevádzkovať vinohradníctvo práve v tomto novo-založenom vinohrade. Z účinného znenia novelizovaného nariadenia vlády však nie je zrejmé, že táto požiadavka desaťročného práva užívať a brať úžitky z pozemkov alebo častí pozemkov sa má na účely schválenia poskytnutia podpory v SR na reštrukturalizáciu alebo konverziu vinohradov vyžadovať len vo vzťahu k tým pozemkom alebo častiam, na ktorých má byť touto reštrukturalizáciou alebo konverziou vinohradov vinohrad založený nanovo vo význame založenia vinohradu nanovo (ďalej len „vinohrad založený nanovo“ alebo „nanovo založený vinohrad“), a že sa má na účely poskytnutia podpory v SR na reštrukturalizáciu alebo konverziu vinohradov vyžadovať len vo vzťahu k tým pozemkom alebo častiam, na ktorých touto reštrukturalizáciou alebo konverziou vinohradov vinohrad založený nanovo bol. Preto sa príslušné ustanovenia novelizovaného nariadenia vlády v tomto smere patrične dopĺňajú.

**K bodu 5**

Táto podmienka pre schválenie poskytnutia podpory v SR na hmotnú investíciu alebo nehmotnú investíciu do spracovateľského zariadenia vinárskeho závodu, do jeho infraštruktúry alebo do jeho marketingových štruktúr alebo nástrojov podľa čl. 50 ods. 1 nariadenia (EÚ) č. 1308/2013 (ďalej len „investícia do vinárskeho závodu“) má znamenať, že daný žiadateľ musí byť výrobcom vinárskych výrobkov, teda že ako podnikateľ musí mať ako predmet činnosti zapísanú napríklad výrobu nápojov. Preto sa táto podmienka navrhuje preformulovať do tejto podoby.

**K bodu 6**

Toto ustanovenie má limitovať možnosť zmeniť udelené schválenie poskytnutia podpory v SR na propagačné opatrenie v členskom štáte alebo na informačné alebo propagačné opatrenie týkajúce sa vína Európskej únie v štátoch, ktoré nie sú jej členskými štátmi (ďalej len „tretia krajina“), ktorým sa zvyšuje konkurencieschopnosť tohto vína (ďalej len „propagačné opatrenie v tretej krajine“) predĺžením lehoty na jeho ukončenie na jednu z možností uvedených v písmene a) alebo v písmene b). Preto je toto ustanovenie potrebné doplniť slovom vyjadrujúcim túto limitáciu, ktorej ustanovenie bolo týmto ustanovením zamýšľané.

**K bodom 7, 9, 12, 13, 17, 18 a 25**

V novelizovanom nariadení vlády sa ustanovuje, že ak žiadateľ, ktorý má schválené poskytnutie podpory v SR na reštrukturalizáciu alebo konverziu vinohradu v SR vyklčovaním vinohradu vo význame podľa novelizovaného nariadenia vlády (ďalej len „vyklčovanie vinohradu“), po ukončení tohto vyklčovania vinohradu začne vykonávať ostatné podporné podopatrenia reštrukturalizácie alebo konverzie vinohradu v SR na tých istých pozemkoch alebo častiach pozemkov, na ktorých vykonal toto vyklčovanie vinohradu, skôr, ako mu Pôdohospodárska platobná agentúra (ďalej len „platobná agentúra“) oznámi, že toto vyklčovanie vinohradu uznáva, alebo že v tejto reštrukturalizácii alebo konverzii vinohradu môže pokračovať, tak tomuto žiadateľovi na túto reštrukturalizáciu alebo konverziu vinohradu nemožno poskytnúť podporu v SR. Účelom týchto ustanovení je zabezpečiť, aby existoval priestor pre vykonanie kontroly tohto vyklčovania vinohradu na mieste podľa čl. 31 vykonávacieho nariadenia Komisie (EÚ) 2016/1150 z 15. apríla 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č.1308/2013 pokiaľ ide o vnútroštátne podporné programy v sektore vinohradníctva a vinárstva (Ú. v. EÚ L 190, 15.7.2016) v platnom znení pred tým, ako sa na tej istej ploche začnú vykonávať podporné podopatrenia danej reštrukturalizácie alebo konverzie vinohradu v SR smerujúce k založeniu vinohradu nanovo vo význame podľa novelizovaného nariadenia vlády (ďalej len „založenie vinohradu nanovo“). Po ich začatí totiž už nebude možné vykonať takú istú kontrolu tohto vyklčovania vinohradu na mieste, pretože na daných pozemkoch sa začnú ďalšie práce spojené s výsadbou nového vinohradu. Praktické skúsenosti s vykonávaním reštrukturalizácií alebo konverzií vinohradov v SR a s administráciou podpory v SR na toto ich vykonávanie však ukázali, že dokončenie vyklčovania vinohradu nie je nevyhnutné overovať kontrolou na mieste podľa čl. 31 vykonávacieho nariadenia (EÚ) 2016/1150 v platnom znení, pretože jej výsledkom je len plocha pozemkov alebo častí pozemkov bez rastlín viniča na výrobu vinárskych výrobkov (ďalej len „vinič“) a jeho opornej konštrukcie. Takouto kontrolou na mieste je nevyhnutné overovať až dokončenie ostatných podporných podopatrení, ktorými sa vinohrad založí nanovo, lebo až vykonaním týchto podporných podopatrení sa daná reštrukturalizácia alebo konverzia vinohradov v SR dokončí. Tiež je potrebné zobrať do úvahy, že existencia pôvodného vinohradu pred jeho odstránením vyklčovaním vinohradu, a zároveň aj pred začatím vykonávania celého projektu príslušnej reštrukturalizácie alebo konverzie vinohradu v SR, sa kontrolou na mieste podľa čl. 31 vykonávacieho nariadenia (EÚ) 2016/1150 v platnom znení taktiež overuje, čo znamená, že v Slovenskej republike sa prakticky uvedená kontrola na mieste vykonáva najprv pred začatím vykonávania príslušnej reštrukturalizácie alebo konverzie vinohradu v SR, a potom aj po skončení jej vykonávania. Z uvedených dôvodov sa vyššie uvedené ustanovenia novelizovaného nariadenia vypúšťajú, čím sa príslušným žiadateľom umožňuje voľne pokračovať vo vykonávanej reštrukturalizácii alebo konverzii vinohradov v SR po tom, ako v rámci nej dokončia vyklčovanie vinohradu.

**K bodu 8**

Toto ustanovenie ustanovuje právnu fikciu ukončenia podporného opatrenia v SR pre prípad, že príslušný žiadateľ, ktorý naň má schválené poskytnutie podpory v SR, platobnej agentúre v ustanovenej dobe, počítanej od uplynutia lehoty na ukončenie tohto podporného opatrenia, nezašle písomné oznámenie, že vykonávanie tohto podporného opatrenia v tejto lehote ukončil. Toto ustanovenie je dôležité pre tie prípady, v ktorých žiadateľ toto oznámenie napriek svojej ustanovenej povinnosti platobnej agentúre po uplynutí lehoty na ukončenie daného podporného opatrenia v SR nezašle, aby bolo touto fikciou možné určiť moment ukončenia tohto podporného opatrenia, a počítať na jeho základe ustanovenú lehotu na podanie žiadosti o poskytnutie tejto podpory v SR. Novelizované nariadenie vlády totiž ustanovuje, že na žiadosť o poskytnutie/vyplatenie podpory v SR na podporné opatrenie, podanú mimo lehoty ustanovenej na jej podanie (*ktorá je pre všetky podporné opatrenia v SR okrem poistenia úrody plodov na výrobu vinárskych výrobkov (ďalej len „hrozno“) proti následkom prírodných katastrof, nepriaznivých poveternostných udalostí, chorôb alebo zamorenia škodcami (ďalej len „poistenie úrody hrozna“) ustanovená do uplynutia poľnohospodárskeho finančného roka bezprostredne nasledujúceho po poľnohospodárskom finančnom roku, v ktorom uplynie lehota na zaslanie oznámenia o ukončení daného podporného opatrenia platobnej agentúre*), sa neprihliada. Slovné spojenie „v lehote“, ktoré dané ustanovenie novelizovaného nariadenia vlády používa aj na označenie doby ustanovenej novelizovaným nariadením vlády na zaslanie oznámenia o ukončení príslušného podporného opatrenia v SR platobnej agentúre, je však v tomto ustanovení potrebné vhodným spôsobom nahradiť, aby nedochádzalo k výkladovým nezrovnalostiam, nakoľko pojem „lehota“ sa v tom istom ustanovení používa aj na označenie lehoty na ukončenie podporného opatrenia v SR.

**K bodom 10 a 20**

Jednou zo všeobecných podmienok pre poskytnutie podpory v SR na podporné opatrenie je podmienka, že daný prijímateľ musí mať „vysporiadané finančné vzťahy so štátnym rozpočtom“. Táto podmienka sa však zjemňuje tým, že túto podporu v SR možno poskytnúť aj takému prijímateľovi, voči ktorému existuje pohľadávka v správe platobnej agentúry, ak túto pohľadávku možno v rámci tohto poskytnutia tejto podpory v SR tomuto prijímateľovi započítať proti jeho pohľadávke zodpovedajúcej jeho právu na poskytnutie tejto podpory v SR, teda ak možno o dlh zodpovedajúci tejto pohľadávke v správe platobnej agentúry znížiť podporu v SR poskytovanú tomuto prijímateľovi, a tým jeho vzťahy so štátnym rozpočtom vysporiadať.

**K bodu 14**

Uvádza sa správny vnútorný odkaz na mechanizmus predlžovania lehoty na ukončenie propagačného opatrenia v členskom štáte alebo propagačného opatrenia v tretej krajine.

**K bodom 15 a 16**

Podľa článku 67 ods. 3 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. ES L 347 20.12.2013) sa integrovaný administratívny a kontrolný systém musí v nevyhnutnej miere uplatňovať aj na kontrolu krížového plnenia ustanoveného v hlave VI tohto nariadenia (EÚ) (ďalej len „krížové plnenie“), ktoré sa vzťahuje aj na prijímateľov podpory na reštrukturalizáciu alebo konverziu vinohradov alebo na zelený zber podľa čl. 47 ods. 1 a 2 nariadenia (EÚ) č. 1308/2013 (ďalej len „zelený zber“). Za nedodržanie pravidiel krížového plnenia sa podľa čl. 97 ods. 1 nariadenia (EÚ) č. 1306/2013 ukladajú správne sankcie stanovené v článku 91 nariadenia (EÚ) č. 1306/2013, ktoré sa podľa čl. 97 ods. 1 druhého pododseku nariadenia (EÚ) č. 1306/2013 ukladajú aj prijímateľom podpory na reštrukturalizáciu alebo konverziu vinohradov alebo na zelený zber, ktorí porušili pravidlá krížového plnenia kedykoľvek v priebehu troch rokov od 1. januára roka nasledujúceho po kalendárnom roku, v ktorom im bola poskytnutá prvá platba podpory na túto reštrukturalizáciu alebo konverziu vinohradov alebo v ktorom im bola poskytnutá podpora na tento zelený zber. Práve za účelom kontroly dodržiavania pravidiel krížového plnenia prijímateľmi podpory v SR na reštrukturalizáciu alebo konverziu vinohradov s použitím integrovaného administratívneho a kontrolného systému je v novelizovanom nariadení vlády ustanovená povinnosť žiadateľov podávajúcich žiadosť o schválenie poskytnutia podpory v SR na reštrukturalizáciu alebo konverziu vinohradov, podať aj žiadosť o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013, aj keď by ňou o túto platbu v skutočnosti nežiadali. Vďaka obsahu tejto žiadosti sa totiž do integrovaného administratívneho a kontrolného systému dostávali informácie o poľnohospodárskych pozemkoch vo význame podľa čl. 67 ods. 4 písm. a) nariadenia (EÚ) č. 1306/2013 poľnohospodárskeho podniku týchto žiadateľov, nakoľko tieto informácie boli podľa čl. 72 ods. 1 písm. a) nariadenia (EÚ) č. 1306/2013 a čl. 14 ods. 1 písm. d) vykonávacieho nariadenia Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. ES L 227 31.7.2014) povinnými náležitosťami tejto žiadosti. Keďže však za nedodržiavanie pravidiel krížového plnenia hrozia prijímateľom podpory na reštrukturalizáciu alebo konverziu vinohradov správne sankcie stanovené v čl. 91 nariadenia (EÚ) č. 1306/2013 po uvedenú dobu troch kalendárnych rokov, novelizované nariadenie vlády na túto dobu ustanovuje aj povinnosť každoročného podávania žiadosti o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013 pre žiadateľov o schválenie poskytnutia podpory v SR na reštrukturalizáciu alebo konverziu vinohradov, aj keby by ňou o túto platbu v skutočnosti nežiadali. Problém je však v tom, že od 01.01.2023 už povinnosť prijímateľov podporovania Európskej únie financovaného z EPZF alebo z Európskeho poľnohospodárskeho fondu pre rozvoj vidieka v rámci spoločnej poľnohospodárskej politiky podľa čl. 38 ods. 1 ZFEÚ (ďalej len „spoločná poľnohospodárska politika“), poskytovaného na intervencie podľa čl. 3 ods. 3 nariadenia (EÚ) 2021/2115 (ďalej len „intervencia“) vymedzené v strategickom pláne spoločnej poľnohospodárskej politiky, a vnútroštátnej finančnej pomoci, ktorú popri tomto podporovaní Európskej únie možno poskytovať podľa nariadenia (EÚ) 2021/2115 v platnom znení a právnych aktov Európskej únie prijatých na základe právomoci ustanovenej týmto nariadením (EÚ) v platnom znení, financovaných z finančných prostriedkov Európskej únie a z finančných prostriedkov určených na financovanie tejto vnútroštátnej finančnej pomoci (ďalej len „podporovanie novej SPP“) v zmysle čl. 67 ods. 2 nariadenia (EÚ) č. 1306/2013 každoročne predkladať žiadosti o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013, ustanovená v čl. 72 nariadenia (EÚ) č. 1306/2013, s výnimkami ustanovenými v čl. 104 ods. 1 písm. a) bodov i) a ii) nariadenia Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. ES L 435 6.12.2021), zanikla, vzhľadom k čomu už ani ustanovenie novelizovaného nariadenia vlády, ustanovujúce žiadateľom o schválenie poskytnutia podpory v SR na reštrukturalizáciu alebo konverziu vinohradov povinnosť podávať aj žiadosť o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013, ktorú každoročne povinne podávajú prijímatelia podporovania v zmysle čl. 67 ods. 2 nariadenia (EÚ) č. 1306/2013, do budúcna týmto žiadateľom nijakú povinnosť neustanovuje. Žiadosť o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013 je totiž v novelizovanom nariadení vlády definovaná dnes už zaniknutou povinnosťou prijímateľov podporovania v zmysle čl. 67 ods. 2 nariadenia (EÚ) č. 1306/2013 každoročne ju predkladať, pričom tento typ žiadosti bol zároveň nahradený žiadosťou o podporovanie novej SPP na intervencie na plochu uvedené v hlave III kapitole II alebo kapitole IV nariadenia (EÚ) 2021/2115. Preto sa navrhuje vypustiť ustanovenie povinnosti žiadateľa o schválenie poskytnutia podpory v SR na reštrukturalizáciu alebo konverziu vinohradov každoročne podávať aj žiadosť o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013, teda ustanovenie povinnosti podávať ju v každom kalendárnom roku nasledujúcom po kalendárnom roku, v ktorom tento žiadateľ podal žiadosť o schválenie poskytnutia podpory v SR na túto reštrukturalizáciu alebo konverziu vinohradov, keďže ide o zjavne obsolentné ustanovenie, a nahradiť ho ustanovením povinnosti tohto žiadateľa každoročne platobnej agentúre zaslať prostredníctvom geopriestorovej aplikácie podľa čl. 8 ods. 3 vykonávacieho nariadenia Komisie (EÚ) 2022/1173 z 31. mája 2022, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2021/2116 v súvislosti s integrovaným administratívnym a kontrolným systémom v rámci spoločnej poľnohospodárskej politiky (Ú. v. EÚ L 183, 8.7.2022) grafický materiál v zmysle čl. 5 ods. 2 vykonávacieho nariadenia (EÚ) 2022/1173 formuláru geopriestorovej žiadosti podľa čl. 65 ods. 4 písm. a) nariadenia (EÚ) 2021/2116, aj keď týmto formulárom žiadosť o podporovanie novej SPP na intervencie na plochu uvedené v hlave III kapitole II alebo kapitole IV nariadenia (EÚ) 2021/2115 podávať nebude. Na účely overovania dodržiavania pravidiel krížového plnenia sa toto obdobie opätovne ustanovuje na obdobie troch kalendárnych rokov, ktoré bezprostredne nasledujú po kalendárnom roku, v ktorom bola danému žiadateľovi podpora v SR na reštrukturalizáciu alebo konverziu vinohradov poskytnutá, teda do konca obdobia, počas ktorého možno tomuto žiadateľovi za nedodržanie týchto pravidiel podľa čl. 97 ods. 1 druhého pododseku nariadenia (EÚ) č. 1306/2013 uložiť správne sankcie stanovené v čl. 91 nariadenia (EÚ) č. 1306/2013.

Nejedná sa o zavádzanie novej povinnosti, ktorej plnenie by podmieňovalo možnosť čerpať podporu v SR na reštrukturalizáciu alebo konverziu vinohradov. Ako je vyššie uvedené, základom pre zavádzanie povinnosti každoročného zasielania grafického materiálu v zmysle čl. 5 ods. 2 vykonávacieho nariadenia (EÚ) 2022/1173 formuláru geopriestorovej žiadosti podľa čl. 65 ods. 4 písm. a) nariadenia (EÚ) 2021/2116, aj keď by sa týmto formulárom žiadosť o podporovanie novej SPP na intervencie na plochu uvedené v hlave III kapitole II alebo kapitole IV nariadenia (EÚ) 2021/2115 v danom prípade nepodávala, je ustanovenie článku 67 ods. 3 nariadenia (EÚ) č. 1306/2013, podľa ktorého sa integrovaný administratívny a kontrolný systém musí v nevyhnutnej miere uplatňovať aj na kontrolu krížového plnenia, ktoré sa vzťahuje aj na prijímateľov podpory na reštrukturalizáciu alebo konverziu vinohradov alebo na zelený zber.

Vďaka obsahu tohto grafického materiálu sa totiž do integrovaného administratívneho a kontrolného systému dostanú aktuálne informácie o poľnohospodárskych pozemkoch vo význame podľa čl. 65 ods. 4 písm. d) nariadenia (EÚ) 2021/2116 poľnohospodárskeho podniku príslušných prijímateľov podpory v SR na reštrukturalizáciu alebo konverziu vinohradov, a tak u týchto prijímateľov bude možné vykonávať kontrolu dodržiavania pravidiel krížového plnenia.

Jediný rozdiel je teda v tom, že do 31.12.2022 sa tieto informácie do integrovaného administratívneho a kontrolného systému nedostávali z grafického materiálu v zmysle čl. 5 ods. 2 vykonávacieho nariadenia (EÚ) 2022/1173 formuláru geopriestorovej žiadosti podľa čl. 65 ods. 4 písm. a) nariadenia (EÚ) 2021/2116, ale zo žiadosti o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013, ktorú boli prijímatelia týchto platieb podľa čl. 72 nariadenia (EÚ) č. 1306/2013 povinní predkladať každoročne. Toto povinné každoročné predkladanie však už pre žiadosti o podporovanie novej SPP na intervencie na plochu uvedené v hlave III kapitole II alebo kapitole IV nariadenia (EÚ) 2021/2115 neplatí. Ani režim žiadostí o priamu platbu alebo o platbu za príslušnú plochu v zmysle čl. 67 ods. 2 nariadenia (EÚ) č. 1306/2013 do 31.12.2022, ani režim žiadostí o podporovanie novej SPP na intervencie na plochu uvedené v hlave III kapitole II alebo kapitole IV nariadenia (EÚ) 2021/2115 od 01.01.2023, však neustanovujú ani neustanovovali povinnosť podávať takúto žiadosť osobe, ktorá nie je prijímateľom týchto platieb alebo tohto podporovania novej SPP.

Už novelizované nariadenie vlády teda túto povinnosť rozširovalo na prijímateľov podpory v SR na reštrukturalizáciu alebo konverziu vinohradov, korí zároveň neboli prijímateľmi priamych platieb alebo platieb za príslušnú plochu v zmysle čl. 67 ods. 2 nariadenia (EÚ) č. 1306/2013, a to práve s vyššie uvedeným cieľom získať informácie o poľnohospodárskych pozemkoch vo význame podľa čl. 67 ods. 4 písm. a) nariadenia (EÚ) č. 1306/2013 poľnohospodárskeho podniku týchto prijímateľov do integrovaného administratívneho a kontrolného systému za účelom vykonávania kontroly dodržiavania pravidiel krížového plnenia u týchto prijímateľov. Základom pre ustanovenie tejto povinnosti novelizovaným nariadením vlády bol článok 67 ods. 3 nariadenia (EÚ) č. 1306/2013, podľa ktorého sa integrovaný administratívny a kontrolný systém musí v nevyhnutnej miere uplatňovať aj na kontrolu krížového plnenia, ktoré sa vzťahuje aj na prijímateľov podpory na reštrukturalizáciu alebo konverziu vinohradov alebo na zelený zber. No a keďže tento článok sa podľa čl. 104 ods. 1 písm. a) bodu iii) nariadenia (EÚ) 2021/2116 naďalej uplatňuje na režim podpory na reštrukturalizáciu alebo konverziu vinohradov poskytovanej od 01.01.2023 na základe čl. 5 ods. 7 nariadenia (EÚ) 2021/2117, tak je základom aj pre ustanovenie obdobnej povinnosti týkajúcej sa každoročného zasielania grafického materiálu v zmysle čl. 5 ods. 2 vykonávacieho nariadenia (EÚ) 2022/1173 formuláru geopriestorovej žiadosti podľa čl. 65 ods. 4 písm. a) nariadenia (EÚ) 2021/2116. Opäť, s cieľom získať informácie o poľnohospodárskych pozemkoch vo význame podľa čl. 65 ods. 4 písm. d) nariadenia (EÚ) 2021/2116 poľnohospodárskeho podniku príslušných prijímateľov podpory v SR na reštrukturalizáciu alebo konverziu vinohradov do integrovaného administratívneho a kontrolného systému za účelom vykonávania kontroly dodržiavania pravidiel krížového plnenia u týchto prijímateľov. Nejedná sa teda o goldplating, ale o spôsob implementácie článku 67 ods. 3 nariadenia (EÚ) č. 1306/2013 v podmienkach Slovenskej republiky vo vzťahu k prijímateľom podpory v SR na reštrukturalizáciu alebo konverziu vinohradov. Rovnaký spôsob získavania informácií o poľnohospodárskych pozemkoch vo význame podľa čl. 65 ods. 4 písm. d) nariadenia (EÚ) 2021/2116 poľnohospodárskeho podniku príslušných prijímateľov podporovania novej SPP na reštrukturalizáciu vinohradov alebo konverziu vinohradov podľa čl. 58 ods. 1 písm. a) nariadenia (EÚ) 2021/2115 na území Slovenskej republiky do integrovaného administratívneho a kontrolného systému ustanovuje aj nariadenie vlády Slovenskej republiky č. 91/2024 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore vinohradníctva a vinárstva.

**K bodu 19**

O zrušení právnickej osoby, zriadenej alebo založenej podľa právneho poriadku Slovenskej republiky (ďalej len „slovenská právnická osoba“), môže rozhodnúť súd, napríklad v prípadoch podľa § 68b ods. 1 Obchodného zákonníka v znení zákona č. 390/2019 Z. z., pričom toto rozhodnutie štandardne nadobúda právne účinky nadobudnutím svojej právoplatnosti, alebo neskorším dňom určeným v tomto rozhodnutí. Okrem toho môže súd rozhodnúť aj v inej veci s tým, že právnym účinkom takéhoto rozhodnutia je zrušenie slovenskej právnickej osoby, ako napríklad rozhodnutím o zastavení konkurzného konania voči tejto právnickej osobe pre nedostatok majetku, alebo iným rozhodnutím o zrušení konkurzu na jej majetok ako takým, ktorým by sa konkurz na jej majetok zrušoval z dôvodu, že by na tento konkurz neboli predpoklady. Pokiaľ ide o slovenskú právnickú osobu, ktorá vzniká dňom, ku ktorému je zapísaná do obchodného registra, súd príslušný na rozhodovanie o zrušení tejto slovenskej právnickej osoby je zároveň registrovým súdom, ktorý vedie príslušnú časť obchodného registra, v ktorej je táto slovenská právnická osoba zapísaná, a je tak podľa § 4 ods. 1 písm. a) a b) zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov osobou povinnou poskytovať Štatistickému úradu Slovenskej republiky údaje na účely ich zápisu, zmeny alebo výmazu v registri právnických osôb, podnikateľov a orgánov verejnej moci. Údaj o tom, či je slovenská právnická osoba zrušená, je ako údaj o právnom stave slovenskej právnickej osoby podľa § 1a písm. g) šiesteho bodu zákona č. 272/2015 Z. z. v znení zákona č. 302/2023 Z. z. údajom, ktorý sa v registri právnických osôb, podnikateľov a orgánov verejnej moci povinne eviduje podľa § 3 ods. 1 písm. o) zákona č. 272/2015 Z. z. v znení zákona č. 302/2023 Z. z., a ktorý tak môžu orgány verejnej moci Slovenskej republiky na účely svojej úradnej činnosti priamo získavať podľa § 1 ods. 1 v spojení s ods. 3 písm. a) zákona proti byrokracii v znení neskorších predpisov. Takýmto spôsobom teda môže orgán verejnej moci Slovenskej republiky príslušný na rozhodovanie o poskytovaní podpory v SR na podporné opatrenie v SR overiť, či slovenská právnická osoba, ktorá je žiadateľom o poskytnutie tejto podpory v SR, nie je zrušená rozhodnutím orgánu verejnej moci, vrátane orgánu verejnej moci iného ako súdu. Preto sa potvrdenie súdu, že s právnymi účinkami nerozhodol o zrušení žiadateľa o poskytnutie podpory v SR na podporné opatrenie v SR, ktorý je právnickou osobou, vypúšťa ako povinná príloha k žiadosti o poskytnutie tejto podpory v SR.

**K bodu 21**

Podľa § 13 ods. 12 zákona č. 280/2017 Z. z., o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov platobná agentúra zamietne poskytnutie podpory prijímateľovi, ak sa zistí, že tento prijímateľ, jeho štatutárny orgán, člen jeho štatutárneho orgánu alebo osoba, ktorá koná v mene a na účet tohto prijímateľa, je odsúdená pre niektorý trestný čin uvedený v § 212 až 282 alebo § 283 Trestného zákona v znení neskorších predpisov, teda že niektorá z týchto osôb je odsúdená pre niektorý z trestných činov proti majetku alebo pre niektorý z trestných činov hospodárskych. Vzhľadom na povinnosť platobnej agentúry zamietnuť za uvedených okolností poskytnutie podpory sa teda žiadateľovi o poskytnutie podpory v SR na podporné opatrenie v SR ustanovuje povinnosť predložiť k žiadosti o poskytnutie tejto podpory v SR aj údaje, ktoré musí obsahovať žiadosť o výpis z registra trestov všetkých členov jeho štatutárneho orgánu a všetkých osôb, ktoré sú oprávnené konať v jeho mene a na jeho účet, aby bolo možné overiť, či tieto osoby nie sú pre niektorý z trestných činov proti majetku alebo pre niektorý z trestných činov hospodárskych odsúdené.

**K bodom 22, 23 a 24**

V tomto ustanovení je schválne uvedená aj žiadosť o poskytnutie podpory v SR na reštrukturalizáciu alebo konverziu vinohradov, ktorá sa vykonáva aj po 15.10.2023, nakoľko

1. reštrukturalizácie alebo konverzie vinohradov, ktoré sa vykonávajú aj po 15.10.2023, sa do tohto dátumu musia aspoň čiastočne vykonať tak, aby oprávnené výdavky vo význame podľa novelizovaného nariadenia vlády (ďalej len „oprávnené výdavky“) vynaložené na toto ich čiastočné vykonanie predstavovali aspoň 30 % celkových plánovaných výdavkov vynaložených na toto podporné opatrenie, resp.,
2. do 09.08.2024 sa v regiónoch zasiahnutých nepriaznivými meteorologickými udalosťami, ktoré sa odohrali na jar 2023, reštrukturalizácie alebo konverzie vinohradov museli do 15.10.2023 aspoň čiastočne vykonať tak, aby oprávnené výdavky vynaložené na toto ich čiastočné vykonanie predstavovali aspoň 3 % celkových plánovaných výdavkov vynaložených na toto podporné opatrenie, ak ide o reštrukturalizácie alebo konverzie vinohradov vykonávané na základe povolení na opätovnú výsadbu viniča muštových odrôd, klasifikovaných členským štátom Európskej únie na vysádzanie, presádzanie a štepenie na jeho území na účely výroby vína.

Len v prípade dodržania tohto minimálneho 30 %-ného podielu, prípadne minimálneho 3 %-ného podielu v prípadoch podľa čl. 3 vykonávacieho nariadenia Komisie (EÚ) 2023/1619 z 8. augusta 2023 o dočasných núdzových opatreniach, ktorým sa v súvislosti s rokom 2023 stanovuje výnimka z určitých ustanovení nariadení Európskeho parlamentu a Rady (EÚ) č. 1308/2013 a (EÚ) 2021/2117 s cieľom vyriešiť osobitné problémy v sektore ovocia a zeleniny a vinohradníctva a vinárstva zapríčinené nepriaznivými meteorologickými udalosťami (Ú. v. EÚ L 199, 9.8.2023), sa totiž na dané reštrukturalizácie alebo konverzie vinohradov naďalej uplatňujú články 39 až 54 nariadenia (EÚ) č. 1308/2013, a teda len na také reštrukturalizácie alebo konverzie vinohradov, pri ktorých je tento minimálny podiel dodržaný, možno poskytnúť podporu.

Preto je dôležité, aby originály alebo kópie dokladov preukazujúcich uskutočnenie nákladov alebo vynaloženie výdavkov na vykonanie daného podporného opatrenia v SR, ako aj dokladov o úhrade týchto nákladov alebo výdavkov, tvorili aj povinnú prílohu k žiadosti o poskytnutie podpory v SR na reštrukturalizáciu alebo konverziu vinohradov, ktorá sa vykonáva aj po 15.10.2023, pretože práve vďaka týmto dokladom možno overiť, či bol tento povinný minimálny 30 %-ný alebo v osobitných prípadoch minimálny 3 %-ný podiel výdavkov na čiastočné vykonanie týchto reštrukturalizácií alebo konverzií vinohradov dodržaný, alebo či je potrebné pristúpiť ku kráteniu oprávnených výdavkov vynaložených na celkové vykonanie danej reštrukturalizácie alebo konverzie vinohradov tak, aby tento minimálny podiel dodržaný bol, a tým pádom v konečnom dôsledku pristúpiť k alikvotnému kráteniu paušálne ustanovených výšok podpory na túto reštrukturalizáciu alebo konverziu vinohradov tak, ako ustanovuje novelizované nariadenie vlády.

Avšak, k týmto žiadostiam už nemá význam dokladať písomné vyhotovenie aspoň dvoch ďalších cenových ponúk od iných dodávateľov porovnateľných tovarov alebo od iných poskytovateľov porovnateľných služieb alebo prác, než na aké boli uskutočnené náklady alebo vynaložené výdavky na vykonanie daného podporného opatrenia v SR, ani písomné zdôvodnenie výberu dodávateľa tovarov alebo poskytovateľa služieb alebo prác použitých na jeho vykonanie. Preto sa ustanovenia týchto dvoch povinných príloh k žiadosti o poskytnutie podpory v SR na reštrukturalizáciu alebo konverziu vinohradov, ktorá sa vykonáva aj po 15.10.2023, vypúšťajú, a ustanovujú sa do nového ustanovenia povinných príloh len samostatne k žiadosti o poskytnutie podpory v SR na propagačné opatrenie v členskom štáte, na propagačné opatrenie v tretej krajine, na poistenie úrody hrozna alebo na investíciu do vinárskeho závodu.

**K bodu 26**

Keďže navrhované nariadenie vlády mení poradie niektorých odsekov, na ktoré sa odkazuje účinné prechodné ustanovenie novelizovaného nariadenia vlády, z dôvodu prehľadnosti predpisu sa toto prechodné ustanovenie ustanovuje nanovo, s vnútornými odkazmi na správne pradie týchto ustanovení s účinnosťou od nadobudnutia účinnosti navrhovaného nariadenia vlády.

Novelizované nariadenie vlády ustanovuje právnu fikciu ukončenia podporného opatrenia v SR pre prípad, že príslušný žiadateľ, ktorý naň má schválené poskytnutie podpory v SR, platobnej agentúre v ustanovenej dobe, počítanej od uplynutia lehoty na ukončenie tohto podporného opatrenia, nezašle písomné oznámenie, že vykonávanie tohto podporného opatrenia v tejto lehote ukončil. Prechodné ustanovenia novelizovaného nariadenia vlády ustanovenie tejto právnej fikcie primerane vzťahuje aj na posudzovanie žiadostí o schválenie poskytnutia podpory v SR na podporné opatrenie v SR, ktoré boli podané do 14.03.2019, ako aj na ostatné podania, ktoré sa týchto žiadostí týkajú (*čo sú predovšetkým žiadosti o poskytnutie podpory v SR na podporné opatrenie, na ktorého vykonávanie je jej poskytnutie schválené*). Ustanovenia § 4 ods. 1 a 5 ods. 1 v nadväznosti na § 7 ods. 4 nariadenia vlády č. 83/2017 Z. z. o podmienkach poskytovania podpory v rámci spoločnej organizácie trhu s vínom však ustanovovali, že podporu v SR na propagačné opatrenie v členskom štáte alebo na propagačné opatrenie v tretej krajine nemožno poskytnúť žiadateľovi, ktorý platobnej agentúre písomne neoznámil ukončenie tohto podporného opatrenia v SR do jedného mesiaca odo dňa jeho ukončenia, ustanovenia § 10 ods. 1 v nadväznosti na § 16 ods. 3 nariadenia vlády č. 83/2017 Z. z. ustanovovali, že podporu v SR na reštrukturalizáciu alebo konverziu vinohradov nemožno poskytnúť žiadateľovi, ktorý platobnej agentúre písomne neoznámil ukončenie tohto podporného opatrenia v SR do dvoch mesiacov odo dňa jeho ukončenia, a ustanovenia § 22 ods. 1 v nadväznosti na § 24 ods. 3 nariadenia vlády č. 83/2017 Z. z. ustanovovali, že podporu v SR na investíciu do vinárskeho závodu nemožno poskytnúť žiadateľovi, ktorý platobnej agentúre písomne neoznámil ukončenie tohto podporného opatrenia v SR do jedného mesiaca odo dňa jeho ukončenia. Vzhľadom na uvedenú právnu fikciu dokončenia podporného opatrenia v SR, ktorá je pre žiadateľa o poskytnutie podpory v SR na toto podporné opatrenie priaznivejšia, a ktorá sa aj naďalej primerane vzťahuje na neukončené konania vo veci podpory v SR na podporné opatrenie v SR, ktoré inak prebiehajú podľa vnútroštátnych všeobecne záväzných právnych predpisov tvoriacich právny poriadok Slovenskej republiky v príslušnom znení účinnom do 14.03.2019, sa jednoznačne ustanovuje, že ak aj tieto doterajšie predpisy ustanovujú, že žiadateľovi, ktorý má schválené poskytnutie podpory v SR na podporné opatrenie a ktorý porušil svoju povinnosť zaslať platobnej agentúre oznámenie o ukončení vykonávania tohto podporného opatrenia, podporu v SR na toto podporné opatrenie pre porušenie tejto jeho povinnosti už nemožno poskytnúť, túto podporu v SR mu napriek tomu poskytnúť možno, ak sa na konanie, na základe ktorého alebo v ktorom sa rozhoduje o jej poskytnutí, podľa prechodného ustanovenia novelizovaného nariadenia vlády v znení navrhovaného nariadenia vlády primerane vzťahuje uvedená právna fikcia ukončenia tohto podporného opatrenia.

Ustanovenie povinnosti použiť na žiadosť o poskytnutie podpory v SR na podporné opatrenie v SR formulár, ktorého vzor je zverejnený na webovom sídle platobnej agentúry, sa na základe nového prechodného ustanovenia bude vzťahovať aj na podania

1. týkajúce sa žiadostí o schválenie poskytnutia podpory v SR na podporné opatrenie v SR, na základe ktorých sa poskytnutie tejto podpory v SR schvaľuje podľa nariadenia vlády Slovenskej republiky účinného do 14.03.2019,
2. ktorými sa žiada o poskytnutie tejto podpory SR, a
3. ktoré ešte neboli podané do 09.03.2025, teda do dňa pred nadobudnutím účinnosti týchto nových prechodných ustanovení.

Rovnako sa na podania podľa písmen a) až c) bude na základe takéhoto prechodného ustanovenia vzťahovať lehota na podanie žiadosti o poskytnutie podpory v SR na podporné opatrenie v SR, ustanovená v novelizovanom nariadení vlády podľa poľnohospodárskych finančných rokov, vrátane ustanovenia, že na tieto podania podané mimo tejto lehoty sa neprihliada, resp. že predložením takéhoto podania príslušnému správnemu orgánu sa vôbec nezačína konanie o poskytnutí podpory v SR na podporné opatrenie v SR, ktorej poskytnutie sa týmto podaním žiada. Keďže však niektoré z týchto podaní, o ktorých sa ešte nerozhodlo, už sú alebo by už boli podané do dňa pred nadobudnutím účinnosti navrhovaného nariadenia vlády, tak sa zároveň ustanovuje, že ak by lehota na podanie takéhoto podania už podľa nových pravidiel podávania žiadostí o poskytnutie podpory v SR na podporné opatrenie v SR, ustanovených v novelizovanom nariadení vlády, do tohto dňa uplynula, alebo ak by uplynula do konca 10.05.2025, tak by toto podanie ešte bolo možné podať v dodatočnej lehote do 10.05.2025. Na tieto podania, podané po tejto dodatočnej lehote, sa už prihliadať nebude. Takéto ustanovenie je potrebné, aby sa retroaktívne neznemožnilo vyhodnotenie a následné rozhodnutie o tých z týchto podaní, ktoré boli podané do dňa pred nadobudnutím účinnosti navrhovaného nariadenia vlády. Dodatočná lehota na podanie týchto podaní do 10.05.2025 sa však ustanovuje aj pre tie z týchto podaní, na podanie ktorých by podľa nových pravidiel podávania žiadostí o poskytnutie podpory v SR na podporné opatrenie v SR, ustanovených v novelizovanom nariadení vlády, lehota uplynula do 10.05.2025. Žiadatelia o poskytnutie podpory v SR na podporné opatrenie v SR, ktorí o jej poskytnutie žiadajú v nadväznosti na schválenie jej poskytnutia, udelené na základe žiadosti podanej do 14.03.2019, totiž majú podľa nariadení vlády Slovenskej republiky účinných pred týmto dátumom povinnosť podať žiadosť o poskytnutie tejto podpory v SR spolu s oznámením o ukončení vykonávania tohto podporného opatrenia v SR, prípadne je podľa týchto nariadení vlády Slovenskej republiky už takéto oznámenie za žiadosť o poskytnutie tejto podpory v SR považované. Keďže však novelizované nariadenie vlády umožňuje poskytnúť podporu v SR na podporné opatrenie v SR aj takému z týchto starších žiadateľov, ktorý oznámenie o ukončení vykonávania tohto opatrenia platobnej agentúre nepodal včas, tak musí zároveň ustanoviť aj konečné termíny na podanie žiadostí o poskytnutie podpory v SR na podporné opatrenie v SR, ktoré sú podávané v nadväznosti na schválenia poskytnutia tejto podpory v SR, udelené na základe žiadostí podaných do 14.03.2019. Takýmto starším žiadostiam o poskytnutie podpory v SR na podporné opatrenie v SR, ktorým by lehota na podanie podľa nových pravidiel uplynula po 10.05.2025, lehota na podanie uplynie podľa týchto nových pravidiel. Avšak pre také z týchto starších žiadostí, ktorým by uplynula do 10.05.2025, teda zhruba do dvoch mesiacov od nadobudnutia účinnosti navrhovaného nariadenia vlády, sa prechodným ustanovením explicitne ustanovuje, že ich možno podať ešte do tohto dátumu, čím sa príslušným žiadateľom poskytuje adekvátna lehota na ich podanie od nadobudnutia účinnosti navrhovaného nariadenia vlády.

**K bodu 27**

Dňa 05.07.2021 Európska komisia oznámila Slovenskej republike prostredníctvom elektronického dokumentu podľa čl. 3 písm. a) nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001) č.: Ref. Ares(2022)4898623 - 05/07/2022 zo dňa 05.07.2022 svoje závery z predmetného overovania súladu, podľa ktorých identifikovala sumy

1. vo výške 10 % výdavkov EPZF vynaložených Slovenskou republikou na poskytovanie podpory na reštrukturalizáciu alebo konverziu vinohradov, poskytovanej na základe žiadostí o schválenie jej poskytnutia podaných od 15.04.2017, ktoré boli podľa jej názoru zo strany Slovenskej republiky do 24 mesiacov pred predmetným oznámením vynaložené v rozpore s právom Európskej únie, a to až do poľnohospodárskeho finančného roka 2020,
2. ktorých výšku paušálne odhadla na základe jej vlastného odhadu rizika vzniku finančnej ujmy Európskej únii, založeného na absencii
3. dostatočných písomných dôkazov preukazujúcich, že slovenská štandardná stupnica bola stanovená spravodlivou, vyváženou a overiteľnou metódou výpočtu v súlade s čl. 24 ods. 1 písm. b) vykonávacieho nariadenia (EÚ) 2016/1150 v platnom znení,
4. v dôsledku ktorej nemožno overiť, či paušálne výšky podpory na reštrukturalizáciu vinohradov 2017 neboli ustanovené ako neadekvátne vysoké tak, že na ich základe Slovenská republika na poskytovanie podpory na reštrukturalizáciu alebo konverziu vinohradov, poskytovanej na základe žiadostí o schválenie jej poskytnutia podaných od 15.04.2017, do 24 mesiacov pred predmetným oznámením až do poľnohospodárskeho finančného roka 2020 vynakladala výdavky EPZF nad rámec, v ktorom ich na tento účel v danom období bolo možné vynakladať v súlade so zásadami hospodárnosti a efektívnosti podľa čl. 33 ods. 1 písm. a) a b) nariadenia (EÚ, Euratom) 2018/1046 v platnom znení,

ktoré sa mali Slovenskej republike vylúčiť z financovania Európskou úniou (ďalej len „predmetné záverečné oznámenie“).

Európska komisia v predmetnom záverečnom oznámení okrem svojej výhrady ohľadom uvedenej absencie dostatočných písomných dôkazov preukazujúcich, že slovenská štandardná stupnica 2017 bola stanovená spravodlivou, vyváženou a overiteľnou metódou výpočtu v súlade s čl. 24 ods. 1 písm. b) vykonávacieho nariadenia (EÚ) 2016/1150 v platnom znení, teda svojej výhrady k tomu, že súčasťou pôvodných výsledkov výpočtov na stanovenie štandardnej stupnice 2017 neboli podklady, z ktorých sa pri vypracúvaní týchto výsledkov vychádzalo, uviedla ďalšie dve výhrady, a síce, že

1. niektoré náklady na vykonanie reštrukturalizácie alebo konverzie vinohradov v SR, ktoré boli ako primerané náklady na vykonanie tohto podporného opatrenia určené pôvodnými výsledkami výpočtov na stanovenie štandardnej stupnice 2017 (ďalej len „pôvodne určené náklady na reštrukturalizáciu 2017“), nie je potrebné vynaložiť na vykonanie takej reštrukturalizácie alebo konverzie vinohradov v SR, ktorá by bola na účely stanovovania štandardnej stupnice Slovenskej republiky štandardnou, teda bežne vykonávanou, a
2. paušálne výšky podpory na reštrukturalizáciu vinohradov 2017 sa z pôvodne určených nákladov na reštrukturalizáciu 2017 určovali bez toho, aby boli tieto náklady znížené o náklady zahŕňajúce časť protihodnoty tvorenej daňou z pridanej hodnoty vo výške jej štandardnej sadzby uplatňovanej Slovenskou republikou, ak sú všetky transakcie, na ktoré sú tieto náklady vynaložené, predmetom dane z pridanej hodnoty (ďalej len „zníženie o DPH“ alebo „znížené o DPH“), v prípadoch, v ktorých je táto daň z pridanej hodnoty vratná.

Predmetným znaleckým posudkom boli nanovo určené primerané mediánové náklady na vykonanie reštrukturalizácie alebo konverzie vinohradov v SR v čase vyhotovovania pôvodných výsledkov výpočtov na stanovenie štandardnej stupnice 2017 (ďalej len „nanovo určené primerané mediánové náklady na reštrukturalizáciu 2017“), a to vo výške 24 763,73 EUR na hektár pri priemernej hustote 4 000 rastlín viniča na hektár nanovo založeného vinohradu (ďalej len „bežná hustota“), nezahŕňajúce časť protihodnoty tvorenej daňou z pridanej hodnoty vo výške jej štandardnej sadzby uplatňovanej Slovenskou republikou, ak sú všetky transakcie, na ktoré sú tieto náklady vynaložené, predmetom dane z pridanej hodnoty (ďalej len „bez DPH“), vrátane vyklčovania vinohradu, a vo výške 20 602,26 EUR na hektár pri bežnej hustote bez DPH bez vyklčovania vinohradu. Naproti tomu, pôvodne určené náklady na reštrukturalizáciu 2017, na základe ktorých boli určené paušálne výšky podpory na reštrukturalizáciu vinohradov 2017, boli určené vo výške 29 308,84 EUR na hektár pri bežnej hustote, vrátane vyklčovania vinohradu, a vo výške 26 758,84 EUR na hektár pri bežnej hustote bez vyklčovania vinohradu, teda vo vyššej výške, než nanovo určené primerané mediánové náklady na reštrukturalizáciu 2017. Keďže predmetný znalecký posudok už je vypracovaný s použitím metódy výpočtov na stanovenie štandardnej stupnice podľa čl. 24 ods. 1 písm. b) vykonávacieho nariadenia (EÚ) 2016/1150 v platnom znení, jeho súčasťou sú aj všetky podklady, z ktorých príslušná znalecká organizácia pri jeho vypracúvaní vychádzala, a jeho celková skladba umožňuje preskúmanie jeho obsahu a overenie metódy výpočtov použitých pri jeho vypracúvaní a overenie súladu tejto metódy s čl. 24 ods. 1 písm. b) vykonávacieho nariadenia (EÚ) 2016/1150 v platnom znení, paušálne výšky podpory na reštrukturalizáciu vinohradov 2017 a paušálne výšky podpory na reštrukturalizáciu vinohradov 2019 možno znížiť práve na základe nanovo určených primeraných mediánových nákladov na reštrukturalizáciu 2017, ktoré sú predmetným znaleckým posudkom určené. Pri zohľadnení vyššie uvedených výhrad Európskej komisie obsiahnutých v predmetnom záverečnom oznámení je teda základom pre určenie znížených paušálnych výšok podpory na reštrukturalizáciu vinohradov 2017 a znížených paušálnych výšok podpory na reštrukturalizáciu vinohradov 2019 výška nanovo určených primeraných mediánových nákladov na reštrukturalizáciu 2017 určená na 24 763,73 EUR na hektár pri bežnej hustote bez DPH, vrátane vyklčovania vinohradu, a vo výške 20 602,26 EUR na hektár pri bežnej hustote bez DPH bez vyklčovania vinohradu, avšak až po ďalšom znížení o náklady na neštandardné tovary, služby alebo práce na vykonávanie danej reštrukturalizácie alebo konverzie vinohradov v SR. Konkrétne má ísť o náklady na obstaranie osiva tráv a služieb alebo prác na jeho vysiatie medzi riadky viniča vo vinohrade, nanovo založeného v rámci danej reštrukturalizácie alebo konverzie vinohradov v SR, a o náklady na obstarávanie tubusov na ochranu novovysadených rastlín tohto viniča pred zvieratami a služieb alebo prác na ich osadenie okolo sadeníc tohto viniča (ďalej len „neštandardné položky na reštrukturalizáciu“). Podľa predmetného znaleckého posudku majú nanovo určené primerané mediánové náklady na reštrukturalizáciu 2017 na hektár pri bežnej hustote bez DPH spočívajúce v neštandardných položkách na reštrukturalizáciu úhrnnú výšku 1 770,52 EUR, z toho 424,32 EUR sú náklady na obstaranie osiva tráv na osiatie medzi riadky viniča vo vinohrade, nanovo založeného v rámci danej reštrukturalizácie alebo konverzie vinohradov v SR, 7,9 EUR sú náklady na služby alebo práce na toto osiatie, 1 200 EUR sú náklady na obstarávanie tubusov na ochranu novovysadených rastlín tohto viniča pred zvieratami a 138,3 EUR sú náklady na služby alebo práce na osadenie týchto tubusov okolo sadeníc tohto viniča. Po znížení nanovo určených primeraných mediánových nákladov na reštrukturalizáciu 2017 na hektár pri bežnej hustote bez DPH bez vyklčovania vinohradu o náklady na neštandardné položky na reštrukturalizáciu sa teda dosahuje suma 20 602,26 EUR - 1 770,52 EUR = 18 831,74 EUR. Táto suma sa ďalej člení na sumu 3 924,73 EUR na prípravu pôdy na založenie vinohradu nanovo, sumu 6 167,7 EUR na vybudovanie opornej konštrukcie viniča v tomto vinohrade, a sumu 8 739,31 EUR na samotnú výsadbu tohto viniča.

Po zohľadnení uvedených výhrad Európskej komisie obsiahnutých v predmetnom záverečnom oznámení sa teda znížené paušálne výšky podpory na reštrukturalizáciu vinohradov 2017 a znížené paušálne výšky podpory na reštrukturalizáciu vinohradov 2019 určujú z uvedeného základu 18 831,74 EUR znížených nanovo určených primeraných mediánových nákladov na reštrukturalizáciu 2017 na hektár pri bežnej hustote bez DPH, bez vyklčovania vinohradu, s tým, že suma 8 739,31 EUR z týchto nákladov na výsadbu viniča v rámci zakladania vinohradu nanovo sa modifikuje v závislosti od priemernej hustoty viniča v tomto vinohrade na hektár. Napríklad paušálna výška podpory na reštrukturalizáciu vinohradov 2017 na podporné podopatrenie alebo na akúkoľvek kombináciu podporných podopatrení, ktorými sa vinohrad v rámci reštrukturalizácie alebo konverzie vinohradu v SR založí nanovo v menej rozvinutom regióne s priemernou hustotou výsadby viniča dosahujúcou 4 000 až 5 000 rastlín tohto viniča na jednom hektári tohto vinohradu, podľa § 18 ods. 1 v nadväznosti na prílohu č. 1 k nariadeniu vlády Slovenskej republiky č. 83/2017 Z. z., dosahuje 22 316 EUR, no po uvedenom znížení by to bola suma určená ako 75 % zo sumy 3 924,73 EUR + 6 167,7 EUR + (8 739,31 EUR/4 000 x 5000) = 21 016,57 EUR, teda 75 % z 21 016,57 EUR = 15 762,43 EUR. Krátenie týchto znížených nanovo určených primeraných mediánových nákladov na reštrukturalizáciu 2017 na hektár pri priemernej hustote 5 000 rastlín viniča na hektár nanovo založeného vinohradu bez DPH bez vyklčovania vinohradu na 75 % je dané ustanovením čl. 46 ods. 6 nariadenia (EÚ) č. 1308/2013, ktoré umožňuje poskytnúť podporu na reštrukturalizáciu alebo konverziu vinohradov na pokrytie najviac 75 % oprávnených nákladov na vykonanie tohto podporného opatrenia. Týmto mechanizmom sa teda vypočítali všetky znížené paušálne výšky podpory na reštrukturalizáciu vinohradov 2017 a všetky znížené paušálne výšky podpory na reštrukturalizáciu vinohradov 2019, ktoré sa ustanovujú navrhovaným nariadením, vychádzajúc z nanovo určených primeraných mediánových nákladov na reštrukturalizáciu 2017 na hektár pri bežnej hustote bez DPH, ktoré boli určené predmetným znaleckým posudkom, a z vyššie popísaných znížení na základe uvedených výhrad Európskej komisie obsiahnutých v predmetnom záverečnom oznámení.

Vďaka tomuto zníženiu paušálnych výšok podpory na reštrukturalizáciu vinohradov 2017 a paušálnych výšok podpory na reštrukturalizáciu vinohradov 2019 teda Slovenská republika vykoná nápravné opatrenie na zabránenie budúcemu vynakladaniu výdavkov z finančných prostriedkov EPZF zo strany Slovenskej republiky na poskytovanie podpory na reštrukturalizáciu alebo konverziu vinohradov v rozpore s právom Európskej únie z dôvodu, že by boli na poskytovanie tejto podpory v týchto paušálnych výškach vynakladané nad rámec, v ktorom by ich na tento účel v danom období bolo možné vynakladať v súlade so zásadami hospodárnosti a efektívnosti podľa čl. 33 ods. 1 nariadenia (EÚ, Euratom) 2024/2509. Vďaka tomu sa podpora v SR na reštrukturalizáciu alebo konverziu vinohradov v SR v poľnohospodárskom finančnom roku 2025 vyplatí už v takto znížených výškach.

**K čl. II**

Nadobudnutie účinnosti navrhovaného nariadenia vlády sa navrhuje na 1. apríla 2025, v záujme o zahájenie vyplácania podpory v SR na reštrukturalizáciu alebo konverziu vinohradov v SR v poľnohospodárskom finančnom roku 2025.

Podľa § 19 ods. 6 písm. b) zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 133/2023 Z. z. môže všeobecne záväzný právny predpis Slovenskej republiky, ktorý má podľa doložky vplyvov alebo analýzy vplyvov k návrhu tohto právneho predpisu predkladaného do pripomienkového konania vplyv na podnikateľské prostredie, nadobudnúť účinnosť len 1. januára alebo 1. júla príslušného kalendárneho roka s tým, že toto obmedzenie dátumu nadobudnutia účinnosti všeobecne záväzného právneho predpisu Slovenskej republiky sa neuplatňuje na všeobecne záväzný právny predpis Slovenskej republiky vydaný na vykonanie právne záväzného aktu Európskej únie, ktorý nadobúda účinnosť alebo sa začína uplatňovať od iného dátumu.

Navrhované nariadenie vlády má podľa svojej doložky vplyvov a analýzy vplyvov negatívny vplyv na podnikateľské prostredie, pričom sa zároveň jedná o návrh aproximačného nariadenia vlády v zmysle § 1 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, ktoré sa vydáva hlavne na vykonanie nariadenia (EÚ) č. 1308/2013 v znení uplatňovanom do 31.12.2022, a naďalej uplatňovanom na základe čl. 5 ods. 7 nariadenia Európskeho parlamentu a Rady (EÚ) 2021/2117 z 2. decembra 2021, ktorým sa mení nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, nariadenie (EÚ) č. 1151/2012 o systémoch kvality pre poľnohospodárske výrobky a potraviny, nariadenie (EÚ) č. 251/2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a nariadenie (EÚ) č. 228/2013 o osobitných opatreniach v oblasti poľnohospodárstva v prospech najvzdialenejších regiónov Únie (Ú. v. EÚ L 435, 6.12.2021) v platnom znení, a na vykonanie právne záväzných aktov Európskej únie prijatých na základe právomoci ustanovenej týmto nariadením (EÚ) v znení uplatňovanom do 31.12.2022, hlavne delegovaného nariadenia (EÚ) 2016/1149 v platnom znení a vykonávacieho nariadenia (EÚ) 2016/1150 v platnom znení, ktoré sa uplatňujú už dávno.

Na všeobecne záväzný právny predpis Slovenskej republiky, ktorý má byť vydaný na vykonanie nariadenia (EÚ) č. 1308/2013 v znení uplatňovanom do 31.12.2022 a právne záväzných aktov Európskej únie prijatých na základe právomoci ustanovenej týmto nariadením (EÚ) v znení uplatňovanom do 31.12.2022, a ktorý má podľa doložky vplyvov alebo analýzy vplyvov k návrhu tohto všeobecne záväzného právneho predpisu predkladaného do pripomienkového konania vplyv na podnikateľské prostredie, sa podľa § 19 ods. 6 písm. b) zákona č. 400/2015 Z. z. v znení zákona č. 133/2023 Z. z. neuplatňuje obmedzenie nadobudnutia účinnosti tohto právneho predpisu len na 1. januára alebo 1. júla príslušného kalendárneho roka.